कार्तिक आर्यन सारा अली खान को बनाना चाहते हैं पत्नी! सोशल मीडिया पर छाया है Video  
कार्तिक आर्यन का वीडियो सोशल मीडिया पर बटोर रहा है सुर्खियां
एक्टर ने कहा कि सारा अली खान को बनाना चाहते हैं पत्नी
जल्द ही 'लव आज कल' में नजर आने वाले हैं दोनों कलाकार
बॉलीवुड एक्टर कार्तिक आर्यन (Kartik Aaryan) और सारा अली खान (Sara Ali Khan) की जोड़ी सबकी पसंदीदा जोड़ियों में से एक है. यहां तक कि लोगों को दोनों की फिल्म 'लव आज कल' का बेसब्री से इंतजार है, क्योंकि इस फिल्म के जरिए कार्तिक आर्यन और सारा अली खान पहली बार साथ में सिल्वरस्क्रीन पर नजर आएंगे. इससे इतर कार्तिक आर्यन का एक वीडियो सोशल मीडिया पर लोगों का खूब ध्यान खींच रहा है. इस वीडियो में कार्तिक आर्यन बता रहे हैं कि वह सारा अली खान को अपनी पत्नी बनाना चाहते हैं. कार्तिक आर्यन के इस वीडियो पर लोग खूब रिएक्शन दे रहे हैं, साथ ही सारा और कार्तिक की जोड़ी को लेकर भी काफी खुश नजर आ रहे हैं. 
Kartik Aaryan: "My PATNI- Sara Ali Khan & Kiara Advani, My WOH- Tara & Nushrat" Video @realbollywoodhungama #PatiPatniAurWoh @kartikaaryan Rapid Fire @saraalikhan95 @kiaraaliaadvani @nushratbharucha @tarasutaria . #KartikAaryan #ananyapanday #bhumipednekar #SaraAliKhan #tarasutaria #kiaraadvani #nushratbharucha #rapidfire #kartikkafan #kartikaaryanfans #kartikaaryanforever
A post shared by  KARTIK AARYAN (@kartikkafan) on Nov 29, 2019 at 1:36am PST

कार्तिक आर्यन (Kartik Aaryan) का यह वीडियो रैपिड फायर शो का है, जिसमें उनके साथ एक्ट्रेस अनन्या पांडे (Ananya Panday) और भूमि पेडनेकर (Bhumi Pednekar) भी उनके साथ 'पति पत्नी और वो' का प्रमोशन करने पहुंचे. शो के बीच में ही होस्ट कार्तिक आर्यन से बोलते हैं कि आपको कुछ ऑप्शन मिलेंगे, जिसमें से आपको बताना है कि कौन आपकी 'पत्नी' होगी और कौन आपके 'वो' होंगे? इसके बाद वह कार्तिक आर्यन को एक्ट्रेस तारा सुतारिया, सारा अली खान (Sara Ali Khan), कियारा अडवाणी और नुसरत भरूचा का नाम बताते हैं. इसके बाद कार्तिक आर्यन ने उन्हें कहा, "सारा और कियारा होंगी 'पत्नी' और तारा व नुसरत होंगी 'वो." कार्तिक आर्यन के इस जवाब ने मानो सारा और उनके फैंस का दिल जीत लिया हो. इसके बाद से ही यह वीडियो सोशल मीडिया पर छाया हुआ है. 
वर्क फ्रंट की बात करें तो कार्तिक आर्यन (Kartik Aaryan), भूमि पेडनेकर (Bhumi Pednekar) और अनन्या पांडे (Ananya Panday) स्टारर 'पति पत्नी और वो' (Pati Patni Aur Woh) इसी साल 6 दिसंबर को रिलीज हो रही है. यह फिल्म 1978 में आई पति पत्नी और वो का रीमेक है, जो पूरी तरह कॉमेडी और ड्रामा से भरपूर है. वहीं, सारा अली खान जल्द ही आजकल और 'कुली नंबर 1' में नजर आने वाली हैं.